**REFERAT FRA STYREMØTE 25/11 2015**

**Olderbakken Bygdehus: kl. 18-21**

**Tilstede:** Rolf, Asbjørn, Arne E, Jan, Nils og Ellinor. Øyvind meldt forfall.

**SAK 22/15: Fradeling, hyttetomt i Straumen.**

**Vedtak:** Styret er enstemmig positiv. Jan gir tilbakemelding.

**SAK 23/15: Turhytte/Grillhytte** (Meldt inn av Bjørn Stakkenes)

**Vedtak:** Positiv innstilling i styret. Det formelle må være i orden. Styret foreslår at Bygdelaget tar regi og står for det formelle. Det er mulig å søke idrettslaget om å forskuttere for det aktuelle, for så å søke andre lag om midler, inkl. bonde og småbrukerlaget.

**SAK 24/15: Hjertestarteren.**

**Vedtak:** Laget foreslår at Bygdelaget overtar hjertestarteren. Ellinor sender mail. Det blir i nærmeste framtid sendt ut info til bygdas innbyggere med tittelen, ”INFORMASJON-HJERTESTARTER”. Plassering og generell info.

**SAK 25/15: Gjennomgang, handlingsplan 2015. Hva er gjort og ikke gjort?**

* Utedo i Straumen og Faueldalsøra. Status: Ingenting gjort, vi ser behovet og sender mail til Tromsø friluftsråd v/ Hagelin, Tromsø Kommune. Høre om det er mulig å få støtte til prosjektet. Asbjørn jobber videre med saken.
* **Førstehjelpskurs/gruppe. Status:**  Gjennomført, 7 personer fra bygda har gjennomført HLR og DHLR kurs. I samarbeid med Lakselvbukt Utviklingslag.
* **Datakurs: Status:** Pga. sykdom er dette nå utsatt på ubestemt tid.
* Samarbeid med Lakselvbukt Utviklingslag: Status: Samarbeider når og hvis det er noe å samarbeide om.
* **Bredbånd: Status:** Jan informerte om at han hadde vært i kontakt med Tele Nor. Iflg. kommunen sine hjemmesider skal prosjektet ferdigstilles i 2017. Tilknytningsavgift 6-7000 kr. Fullføres enten med 4G eller fiber. Det er lagt fiber opp til Hjellnesåsen.
* **Hjemmeside: Status:** 18.juni d.å. var hjemmesiden vår, jøviknytt.no ferdig og tatt i bruk. Det gjenstår å få linket siden opp mot Tromsø Kommune. Ellinor jobber videre med saken.

**SAK 26/15: Holmbuktura: Status:** Asbjørn og Arne E. har vært med Statens Veivesen på befaring i Ura. Det ser ut til at det går mot skredtårn i Ura. I Kjelvågen blir det vanskeligere. Skal settes opp et prøveoppsett som kan flyttes på slik ar flere områder blir testet. For å finne ut hvor tårnene skal stå skal det brukes ”daisibell”=gasskanon i vinter for å skyte ned mot sneflata=test. Tidligere positive erfaringer med denne metoden fra bl.a. Alta. Våre representanter snakket varmt om overbygg i Kjelvågen hvor det ble oppmålt til 190 meter. Ikke gehør for det. I ettertid har Asbjørn vært i kontakt med Øvervoll som sier det må først lages arealplan for dette. Mye byråkrati før prosjektstart. Usikkert om det blir oppstart i 2016. Skredsikringsgruppa v/ Jan og Asbjørn har vært i møte med lokal politiker. Skal jobbes videre med saken opp mot fylket.

**SAK 26/15: Info om Heimkaia i Lakselvbukt.** Leder har vært i kontakt med Arnulf Elvevold i Tromsø Kommune. Status: Ingen oppstart m/ utbedringer av kaia pga. at vi nå går inn i mørketid. Det har vært problemer med å få tak i entreprenør til pælearbeidet. Kaia vil likevel være disponibel i vinter om der skulle bli behov ved stengt vei. Kommunens avtale med Per Heim fra i sommer står ved lag.

**SAK 27/15: Årsmøtet 2015.** Leder foreslår dato til 18.02.2016. Dato for styremøtet i forkant foreslåes til 14.01.2016 Vedtatt.

**SAK 28/15: Eventuelt**

* **Brøyting i vinter:** Asbjørn har vært i kontakt med Severinsen. Det blir plassert brøytebil på nordsia Ura også i vinter. Sandstrøermaskin ikke mulig å ha stasjonert.
* **Beredskap:** Leder lager info om satelittelefonen som skal distribueres til befolkningen. Når det meldes om meget dårlig/ekstremvær så hentes telefonen ut fra skolen og oppbevares hjemme hos den som henter den. Navnet vil finnes på skriv som henger på innsiden av ytterdøra.
* Leder har sendt mail til Tromsø Kommune v/ Arnulf Elvevold ang. oppdateringer på våre lokale ressurser for eksempel plassering av hjertestarteren. Oppdateres hver høst av kommunen.
* **Stedfortreder:** Jan Holmebukt er valgt til leders stedfortreder.
* **Blomster til Jarle Nordbye`s båre:** Vedtak: Enstemmig vedtatt.

Møtet avsluttet kl. 21:00

Referent

Ellinor Larsen

.